
Koha-aadressi määramine
(Kadastiku tn 57m, Kadastiku tn 57n)
1. Asjaolud ja menetluse käik
Narva Linnavalitsuse 21.03.2001 korraldusega nr 558-k „Postiaadressi omistamine“ omistati aktsiaselts NAKRO hoonetele sealhulgas postiaadressid Kadastiku tn 57i (katastritunnus 51106:001:0131) ja Kadastiku tn 57l (katastritunnus 51106:001:0128). Antud korralduse punkti 1 alapunktiga 10 ja 13 määratud aadressid ei vasta käesoleval ajal kehtivatele nõuetele. 
Kehtiva Vabariigi Valitsuse 08.10.2015 määruse nr 103 „Aadressiandmete süsteem“ § 13 lõike 7 kohaselt ei kasutata koha-aadressis tähtlisandina sealhulgas  „i“ ja „l“ tähte. 

10.03.2011 jõustunud ruumiandmete seaduse kohaselt peab koha-aadress tagama objekti leidmise geograafilises ruumis, olema minimaalselt vajaliku pikkusega, vastama kultuuritavadele ja keelenõuetele ning olema kooskõlas aadressiandmete süsteemiga.

Seoses sellega viib Narva Linnavalitsus läbi koha-aadressi korrastamise menetluse.

Kõnesoleva kinnistu omanik, osaühing KENKMA (registrikood 11336341) on aadresside muutmisega nõus (e-kiri 19.04.2016).
2. Õiguslikud alused
2.1 Ruumiandmete seaduse § 54 lõike 1 kohaselt on koha-aadressi määrajaks kohalik omavalitsus ja § 55 lõike 1 kohaselt teeb aadressitoimingud ning asjakohased otsused koha-aadressi määraja omal algatusel;

2.2 Narva Linnavolikogu 20.03.2014 määruse nr 8 „Ruumiandmete seadusest tulenevate ülesannete delegeerimine“ alusel delegeeritakse Narva Linnavalitsusele ruumiandmete seaduse § 54 lõike 1, § 55 lõigete 1 ja 4 ning § 61 lõike 1 punktis 4 kohaliku omavalitsuse ja kohaliku omavalitsuse üksuse pädevusse antud küsimuste lahendamine ja otsustamine;
2.3 Haldusmenetluse seaduse § 68 lõike 2 kohaselt otsustab haldusakti kehtetuks tunnistamise haldusorgan, kelle pädevuses oleks haldusakti andmine kehtetuks tunnistamise ajal. Muu haldusorgan võib haldusakti kehtetuks tunnistada ainult seaduses sätestatud juhul. Pädevust ületades antud haldusakti võib tunnistada kehtetuks ka haldusakti andnud haldusorgan.
3. Otsus
Määrata maakatastris registreeritud katastriüksustele koha-aadressid alljärgnevalt:
3.1
katastriüksusele, katastritunnusega 51106:001:0128, koha-aadressiks 

Kadastiku tn 57m (lisa 1);
 
3.2  katastriüksusele, katastritunnusega 51106:001:0131, koha-aadressiks 

Kadastiku tn 57n (lisa 2).
4. Rakendussätted
4.1 Tunnistada kehtetuks Narva Linnavalitsuse 21.03.2001 korralduse nr 558-k „Postiaadressi omistamine“ punkti 1 alapunktid 10 „Laod - Kadastiku tn 57i„ ja 13 „Metalliladu – Kadastiku tn 57l„;

4.2 Korraldus jõustub teatavakstegemisest;
4.3 Käesoleva korralduse peale võib esitada Narva Linnavalitsusele vaide haldusmenetluse seaduses sätestatud korras 30 päeva jooksul arvates korraldusest teadasaamise päevast või esitada kaebus Tartu Halduskohtu Jõhvi kohtumajale halduskohtumenetluse seadustikus sätestatud korras 30 päeva jooksul arvates korralduse teatavakstegemisest.

